Мәжбүри күсереү акцияһы ғәскәри операция ҡағиҙәләренә ярашлы әҙерләнә. Депортация осорона махсус радиосигналдар теҙмәһе уйлап сығарыла (мәҫәлән, «470» цифрҙар комбинацияһыxa0— «мәжбүри һөрөү тамамланым» тигәнде аңлата; «617»xa0— «банда менән көрәш алып барам» һәм башҡалар). Хәрби топографик карталарҙа Дәүләт именлеге министрлығы хеҙмәткәрҙәре махсус йыйылыу пункттар урындарын, нефтебазалар, полк яғыулыҡ складтары, автомашиналарҙы заправкалау пункттары, махсус контингент тейәгән транспорт урындарын сағылдыралар. Алдан уҡ типографияла төрлө бланктар әҙерләнә. Әйтергә кәрәк, әлеге операция ҡәтғи йәшерен режимда әҙерләнә. Мәҫәлән, партия райомдары секретарҙары һәм урындағы эске эштәр министрлығы подразделениелары начальниктары акция тураһында 2-3 көн алда ғына хәбәр ала, ә ҡалған башҡарусылар акция башланғас ҡынаxa0— 1947 йылдың 21 октябрендә, иртәнге сәғәт алтыла.